Slujba de Înviere, motiv de dispută politică. Marcel Ciolacu anunţă că va merge la Biserică şi îşi va asuma amenda.
Marcel Ciolacu, liderul PSD: Voi merge la Înviere. Ciolacu spune că își va asuma amenda. Siegfried Mureșan, critici la adresa lui Ciolacu. Siegfried Mureșan: Politicienii care instigă sunt un pericol.
Unde-i lege… s-o respecte cine are chef. Cam asta spune din opoziție liderul PSD Marcel Ciolacu. Președintele PSD caută amenda cu lumânarea. La Biserică."În noaptea de Înviere merg la biserică indiferent de situație. Anunț public, oficial! (…) Voi plăti amenda. Ce, ar fi prima dată?! Voi plăti și îmi voi asuma fapta", a declarat preşedintele PSD.Ciolacu a spus că va merge la Biserică în noaptea de Înviere indiferent de restricții: "O să plătesc amenda și gata". N-ar fi prima dată când încalcă regulile pandemiei. Anul trecut în octombrie, a fost la o petrecere fără măști și fără distanțare. Și-a turnat cenușă în cap după ce imaginile au devenit publice."Politicienii care instigă la nerespectarea regulilor sunt un pericol public", strigă europarlamentarul PNL Siegfried Mureșan. Îl arata cu degetul pe Ciolacu.Ciolacu nu se compara cu senatoarea Șoșoacă. Ea e campioana anti-reguli. A mai luat trei amenzi în weekend.